


SVEUČILIŠTE U ZAGREBU
PRIRODOSLOVNO-MATEMATIČKI FAKULTET
KEMIJSKI ODSJEK






Doktorski studij Kemija
Izvedbeni plan i pravila za akademsku godinu 2026./2027.
Područje Prirodnih znanosti
Polje KEMIJA




Horvatovac 102A, 10 000 Zagreb
Tel. 385-1-460-6032
E-mail: doktorski.studij@chem.pmf.hr
https://www.pmf.unizg.hr/chem/studiji/poslijediplomski_studij










Zagreb, 2026.


1. UVOD 
Kemija je jedna od temeljnih prirodoznanstvenih disciplina. Ona je temelj razumijevanja procesa u živom i neživom svijetu na molekularnoj razini pa je značajnom satnicom uključena u druge prirodoznanstvene studije kao što su biologija, geologija i mineralogija. Kemijska su znanja potrebna za izradu gotovo svih predmeta koji nas okružuju i kemija je glavna prirodna znanost koja ima svoju industriju. Procesi koji se zbivaju u okolišu velikim su dijelom kemijske prirode i za razumno upravljanje i održivi razvoj ta su znanja neophodna, a ostat će tako i u budućnosti. Kontrola kvalitete u mnogim slučajevima temelji se na poznavanju kemije, bilo da su to lijekovi, živežne namirnice, plastične mase ili neki drugi industrijski proizvodi. U proizvodnji energije također su od bitne važnosti kemijska znanja i to, kako sa stajališta same proizvodnje, tako i sa stajališta utjecaja na okoliš. 
Znanstvena istraživanja u kemiji omogućila su izvanredan razvoj tehnologije i bez njih ne bi bilo suvremenih materijala, lijekova, gnojiva itd., tako da primjena kemije ulazi u sve oblike održavanja kvalitete života počevši od stanovanja i tjelesne zaštite, preko proizvodnje hrane i lijekova, do rada i razonode. Vjeruje se da će kemijska istraživanja i u budućnosti imati tu važnu ulogu, a za to je potreban odgovarajući istraživački kadar. 
Doktorskim studijem kemije kandidati stječu znanja o istraživačkim metodama sve do svoje samostalnosti. Taj je studij temeljen na istraživačkom radu u odgovarajuće opremljenim laboratorijima unutar radnih grupa gdje se radi na evaluiranim i prihvaćenim projektima pod voditeljstvom iskusnih mentora, te na formalnoj nastavi u obliku predavanja. Nastava u obliku predavanja i seminara ima ulogu proširivanja i produbljivanja znanja u područjima srodnim temi doktorskih istraživanja. Posebno su vrijedni konzultativni oblici rada unutar pojedinih kolegija i to ne samo onih za koje neće biti dovoljno veliko slušateljstvo za držanje samih predavanja. 
Doktorski studij Kemija otvoren je diplomiranim studentima srodnih studija, ali se prvenstveno nastavlja na prijediplomski i diplomski studij kemije na Kemijskom odsjeku PMF-a u Zagrebu.

2. OPĆI DIO
	2.1. Naziv studija: 
	Doktorski studij Kemija

	2.2. Nositelj studija: 
	Sveučilište u Zagrebu Prirodoslovno-matematički fakultet, Kemijski odsjek. U izvođenje programa uključeni su i nastavnici drugih znanstvenih institucija. 

	2.3. Institucijska strategija razvoja doktorskih programa: 
	Strategija Prirodoslovno-matematičkog fakulteta je njegovanje istraživanja u prirodoslovlju i matematici, a to znači u različitim poljima prirodnih znanosti među kojima bitno mjesto zauzima kemija. Za očekivati je da će doktorski studiji u prirodoslovlju dovesti do novih saznanja koja će biti objavljivana u primarnoj svjetskoj periodici. Rjeđe, premda ne zanemarivo, će to biti inovacije praćene patentiranjem. Mnogi će se doktorati stjecati na temelju istraživanja u interdisciplinarnim područjima, uz suradnju stručnjaka, a ponekad i institucija različitih profila. 


	2.4. Uvjeti upisa na studij: 
	Preduvjet za upis doktorskog studija je završen diplomski studij kemije (magistar kemije) ili neki srodni diplomski studij uz eventualno polaganje razlika u programu. 
Na Doktorski studij Kemija mogu se upisati studenti koji su diplomirali kemiju na Kemijskom odsjeku PMF-a u Zagrebu ili na drugim srodnim fakultetima Sveučilišta u Zagrebu (npr. Fakultet kemijskog inženjerstva i tehnologije, Prehrambeno-biotehnološki fakultet, Farmaceutsko-biokemijski fakultet), oni koji su diplomirali molekularnu biologiju (Biološki odsjek PMF-a), kao i oni koji su završili dvopredmetne nastavničke studije ako je jedna od struka kemija. Također se mogu upisati studenti koji su stekli ekvivalentne diplome na drugim Sveučilištima kao i oni koji su stekli stupanj magistra znanosti. U načelu, takav polaznik treba upisati diferencijalni program iz studija kemije (prijediplomski i diplomski) na Kemijskom odsjeku PMF-a, ovisno o smjeru koji želi upisati.

	2.5. Kriteriji i postupci odabira polaznika 
	Pristupnici se javljaju na raspisani natječaj, te se odabiru temeljem svojeg dosadašnjeg uspjeha. U načelu se mogu upisati kandidati koji su završili odgovarajući studij s prosječnom ocjenom 3,5 ili višom. Potrebno je priložiti preporuke mentora magistarskog (diplomskog) rada i potencijalnog mentora doktorske disertacije te kratki prijedlog istraživanja koje bi se provelo u okviru izrade doktorske disertacije. Odluka o upisu na doktorske sveučilišne studije donosi se na temelju mišljenja Povjerenstva za doktorski studij, nakon razgovora s pristupnicima, prema uspjehu na studiju, zainteresiranosti pristupnika za znanstveni rad i području istraživanja kojim se pristupnik bavi.



3. OPIS PROGRAMA 
3.1. Struktura i organizacija doktorskog programa
Ustroj i izvođenje doktorskoga studija određeno je Pravilnikom o doktorskim studijima na Sveučilištu u Zagrebu te Pravilnikom o doktorskim studijima na PMF-u.
Doktorski studij traje najmanje tri godine s opterećenjem od prosječno 60 ECTS-bodova godišnje (180 bodova ukupno). 
Znanstveno istraživanje temelj je doktorske naobrazbe. Osnovna aktivnost na studiju od samog početka je individualni/samostalni istraživački znanstveni rad definiran već pri prijavi na natječaj za upis doktorskoga studija uz već odabranog mentora. Doktorska disertacija integralna je i najbitnija sastavnica studija. Cilj je izrada i pisanje doktorske disertacije, pisanje znanstvenih radova, aktivno sudjelovanje na međunarodnim znanstvenim konferencijama i radionicama i dr. Program doktorskoga studija osigurava barem tri godine individualnoga/samostalnoga istraživačkog rada paralelno s nastavom. Obvezna aktivnost za polaznike svih smjerova sve tri godine studija je Istraživački rad koji se valorizira i metodologijama izvan ECTS-sustava i na njega otpada 110 ECTS-bodova.
Za stupanj doktora znanosti potrebno je položiti ispite iz kolegija (vidjeti 3.2.) u ukupnom iznosu od 36 bodova i kemijske seminare u ukupnom iznosu od 16 bodova. Sudjelovanjem u radu barem dviju radionica generičkih/transfernih vještina doktorand stječe ukupno 8 ECTS-bodova, te u izbornim aktivnostima doktorand stječe još 10 ECTS-bodova (vidjeti 3.3).
Obvezne aktivnosti za polaznike svih smjerova osim Istraživačkog rada su Kemijski seminar I te Kemijski seminar II. Nastava je u načelu izborna. Kolegiji su razvrstani u dvije kategorije: temeljni i specijalni. Temeljni kolegiji pokrivaju glavne discipline unutar smjera, a specijalni ih nadopunjuju. Svaki temeljni kolegij boduje se s 8, a specijalni s 5 ECTS-bodova. Ukupan broj upisanih temeljnih kolegija s pojedinog matičnog smjera ne smije biti manji od 2. 
Student može, u dogovoru s voditeljem matičnog smjera, upisivati i kolegije iz drugih smjerova. Također je, pod načelno jednakim uvjetima, moguće upisivati i kolegije iz bliskih znanstvenih polja koji se predaju na doktorskim studijima PMF-a, pa i drugih fakulteta Sveučilišta u Zagrebu u dogovoru s voditeljem smjera i uz dozvolu Vijeća Doktorskoga studija. 
Kemijski seminar I je prikaz aktualnog znanstvenog problema, a zadaje se tijekom prve godine studija u dogovoru s voditeljem smjera. Osnova mu trebaju biti jedan ili dva relevantna izvorna znanstvena članka. Kemijski seminar II je obrazloženi prikaz nacrta doktorske disertacije i treba ga održati tijekom druge godine studija, a najkasnije u prvoj polovici treće godine. Održavanje Kemijskog seminara I, odnosno II boduje se sa po 8 ECTS-bodova svaki. K tome, obveza studenta je nazočnost na kemijskim seminarima drugih doktoranada (na najmanje 70 % održanih seminara tijekom akademske godine).

3.2. Sustav savjetovanja i vođenja kroz studij, način odabira studenata, obveze studijskih savjetnika i voditelja doktorskih radova
Upis na doktorski studij definiran je točkama 2.4 i 2.5. Odluku o upisu doktorskog programa donosi Vijeće Kemijskog odsjeka PMF-a na osnovi preporuke Vijeća Doktorskog studija Kemija.
Student je obvezan prijaviti se u Online bazu doktoranada (OBAD) koristeći svoj AAI@EduHr elektronički identitet. Putem OBAD-a Sveučilište u Zagrebu vodi evidenciju o upisanim doktorandima i prati njihov napredak kroz doktorski studij.
Savjetovanje i vođenje kroz studij provodi mentor (iznimno na samom početku studijski savjetnik) uz pomoć voditelja smjera i voditelja studija. 

Vijeće Doktorskog studija Kemija
Vijeće Doktorskog studija Kemija (u daljnjem tekstu: VDS) savjetodavno je tijelo Vijeća Kemijskoga odsjeka PMF-a (u daljnjem tekstu: VKO), a čine ga: voditelj studija, njegov zamjenik, voditelji smjerova i, u načelu, po barem jedan nastavnik iz svakoga smjera. VDS priprema i predlaže pročelniku i VKO načelne odluke u vezi s doktorskim studijem, odluke o kadrovskim pitanjima te odluke o nekim pitanjima operativne naravi: 
· imenovanja mentora, 
· imenovanja povjerenstava za ocjenu nacrta doktorskih disertacija, 
· odobrenja nacrta doktorskih disertacija, 
· imenovanja povjerenstava za ocjenu podnesenih doktorskih disertacija, 
· prihvat izvješća povjerenstava za ocjenu podnesenih doktorskih disertacija i imenovanja povjerenstava za obranu. 

Dužnosnici studija 
Voditelja doktorskog studija Kemija bira VKO, na prijedlog VDS. Voditelj doktorskog studija predlaže svog zamjenika i voditelje smjerova, a bira ih VKO. U načelu, dužnosnikom studija može biti izabrana osoba u znanstveno-nastavnom zvanju. 
Voditelj studija brine se za skladan rad studija kao cjeline, predlaže pročelniku rješenja tekućih operativnih pitanja i predsjeda sjednicama VDS. U slučaju spriječenosti ili po ovlaštenju ad hoc, poslove iz djelokruga voditelja studija obavlja njegov zamjenik. 
Voditelj smjera organizira nastavu unutar smjera i, zajedno s mentorom, savjetuje studente pri izboru njihovih studijskih programa i drugim pitanjima koja se tiču studija. 

Nastavnici 
Nastavnici doktorskog studija biraju se među istaknutim sveučilišnim nastavnicima i drugim znanstvenicima, i to izabranim najmanje na znanstveno-nastavno radno mjesto docenta ili najmanje na znanstveno radno mjesto znanstvenog suradnika. Povremeno sudjelovanje u nastavi (npr. specijalni, mentorstvo teza, gostujući nastavnici) odobrava VKO ad hoc odlukom o povjeri nastave. 

Mentori 
Glavna je zadaća mentora pomagati studentu savjetom i radnim uvjetima pri izradi doktorske teze. Mentorom može biti imenovan sveučilišni nastavnik izabran najmanje na znanstveno-nastavno radno mjesto docenta ili osoba izabrana najmanje na znanstveno radno mjesto znanstvenog suradnika. Mentor mora biti znanstveno aktivan na području studentove teze, što dokazuje znanstvenim radovima objavljenima u posljednjih 5 godina.

3.3. Obvezne aktivnosti 
Obvezne aktivnosti za sve studente su istraživački rad (110 bodova), Kemijski seminari I (8 bodova) i II (8 bodova), te pohađanje nastave i polaganje ispita temeljnih (najmanje dva) i specijalnih kolegija (u ukupnom iznosu od 36 bodova).

3.3.1. Opće aktivnosti
(P - predavanja; s/v - seminari ili vježbe; B - ECTS-bodovi)
	A. Opće aktivnosti
	B 

	152986
	
	Istraživački rad
	110 

	152786
	(voditelj smjera) 
	Kemijski seminar I 
	8 

	152787
	(voditelj smjera)
	Kemijski seminar II 
	8 




3.3.2. Popis temeljnih i izbornih predmeta po smjerovima

Smjer: ANALITIČKA KEMIJA (AK)
	B. Temeljni kolegiji (obvezan izbor 2 od 4)
	P
	s/v 
	B 

	152859
	S. Rončević, I. Nemet 
	Atomska spektrometrija u analitici 
	20 
	10 
	8 

	152860
	I. Ciglenečki Jušić 
	Elektroanalitičke metode 
	20 
	10 
	8 

	152861
	V. Drevenkar, 
M. Cindrić, N. Galić
	Kromatografske metode u analitici 
	20 
	10 
	8 

	152863
	P. Novak, K. Zangger, 
A. Kenđel, N. Galić 
	Suvremena molekulska spektroskopija 
	25 
	5 
	8 



	C. Specijalni kolegiji (slobodan izbor)
	P
	s/v 
	B 

	[bookmark: _Hlk170022670]152862
	S. Terzić 
	Analitika organskih zagađivala *
	15 
	5 
	5 

	152864
	P. Novak, N. Müller, V. Smrečki, J. Plavec, J. Parlov Vuković
	Suvremene metode strukturnog NMR-a 
	20 
	0 
	5 

	233161
	P. Novak
T. Jednačak
	Analitičke metode za proučavanje interakcija liganada i bioloških meta
	15
	5
	5

	152866
	I. Juranović Cindrić
	Upravljanje kakvoćom analitičkih postupaka 
	10 
	0 
	5 

	168988
	S. Miljanić
	Površinski pojačana vibracijska spektroskopija
	10 
	0 
	5 

	152867
	P. Novak
	Odabrana poglavlja analitičke kemije 
	20 
	0 
	5 



*Kolegij se neće održavati u akademskoj godini 2026./2027.

Smjer: ANORGANSKA I STRUKTURNA KEMIJA (ASK)
	B. Temeljni kolegiji (obvezan izbor 2 od 4)
	P
	s/v 
	B 

	152789
	V. Vrdoljak 
	Sinteza, identifikacija i primjena anorganskih spojeva 
	20 
	10
	8 

	152791
	I. Đilović 
	Rentgenska strukturna analiza 
	20 
	10 
	8 

	152792
	E. Meštrović,
D. Cinčić
	Kemija čvrstog stanja biološki aktivnih tvari 
	20 
	10 
	8 

	152793
	Ž. Skoko, I. Halasz 
	Difrakcija u polikristalnom materijalu 
	20 
	10 
	8 



	C. Specijalni kolegiji (slobodan izbor)
	P
	s/v 
	B 

	[bookmark: _Hlk170022798][bookmark: _Hlk170022837]152788
	M. Cindrić, M. Rubčić
	Reakcijski mehanizmi u kemiji kompleksnih spojeva prijelaznih metala
	15 
	0 
	5 

	152790
	[bookmark: _Hlk144214662]M. Đaković
	Kristalografija 
	20 
	0 
	5 

	152794
	B. Prugovečki
	Eksperimentalne metode u kristalnoj strukturnoj analizi 
	15 
	5 
	5 

	[bookmark: _Hlk170024967]152795
	[bookmark: _Hlk144214655]A. Šantić, M. Rubčić, 
D. Cinčić
	Istraživanja i primjena anorganskih materijala 
	15 
	0 
	5 

	152797
	Ž. Skoko
	Elektronska difrakcija i mikroskopija 
	15 
	5 
	5 

	152799
	I. Đilović 
	Odabrana poglavlja bioanorganske kemije 
	15 
	5
	5 

	223929
	K. Molčanov, 
V. Stilinović 
	Odabrana poglavlja kristalne strukturne analize 
	20 
	0 
	5 

	152801
	Z. Štefanić, 
V. Stilinović
	Teorija grupa u kristalografiji* 
	15 
	0 
	5 

	152802
	D. Cinčić
	Odabrana poglavlja anorganske i strukturne kemije 
	15 
	0 
	5 



*Kolegij se neće održavati u akademskoj godini 2026./2027.

Smjer: BIOKEMIJA (B)
	B. Temeljni kolegiji (obvezan izbor 2 od 4)
	P
	s/v 
	B 

	223930
	B. Bertoša 
	Bioenergetika 
	20 
	0 
	8 

	152829
	I. Gruić Sovulj

	Kontrolni mehanizmi u biosintezi proteina 
	20 
	5 
	8 

	152831
	I. Gruić Sovulj, 
Z. Kovarik, Z. Radić 
	Enzimi: kinetika i mehanizmi reakcija 
	20 
	0 
	8 

	223931
	M. Dulić
	Struktura i funkcija membrana i staničnih zidova 
	20 
	0 
	8 



	C. Specijalni kolegiji (slobodan izbor)
	P
	s/v 
	B 

	152827
	
J. Rokov Plavec 
	Regulacija ekspresije gena, poslijesintetske modifikacije i transport proteina u stanici 
	15 
	0 
	5 

	[bookmark: _Hlk170024993]152833
	D. Matković- Čalogović
B. Prugovečki
	Makromolekulska kristalografija 
	10 
	5 
	5 

	152835
	R. Frkanec 
	Biotransformacija lijekova i ksenobiotika *
	15 
	0 
	5 

	152837
	R. Frkanec
	Imunokemija i imunokemijske metode *
	10 
	5 
	5 

	[bookmark: _Hlk170025016]220589
	A. Maršavelski
	Modeliranje biomakromolekula: strukture, kompleksi, interakcije 
	10 
	2/3 
	5 

	173225
	M. Močibob
	Metode proteinske biokemije 
	15 
	5 
	5 

	152839
	M. Močibob
	Odabrana poglavlja biokemije 
	15 
	0 
	5 



*Kolegij se neće održavati u akademskoj godini 2026./2027.

Smjer: FIZIKALNA KEMIJA (FK)

	B. Temeljni kolegiji (obvezan izbor 2 od 4)
	P
	s/v 
	B 

	152845
	I. Ljubić
	Odabrana poglavlja kvantne kemije 
	25 
	0 
	8 

	219954
	
	Molekularna spektroskopija 
	25 
	0 
	8 

	152847
	G. Horvat, J. Požar
	Statistička termodinamika i nepovrativi procesi 
	20 
	5 
	8 

	152848
	V. Tomišić,
M. Gabričević
	Kemijska kinetika 
	20 
	5 
	8 



	C. Specijalni kolegiji (slobodan izbor)
	P
	s/v 
	B 

	152844
	V. Tomišić
	Kemometrika 
	15 
	5 
	5 

	152849
	M. Metikoš-Huković 
	Odabrana poglavlja elektrokemije *
	15 
	5 
	5 

	152850
	T. Begović 
	Odabrana poglavlja površinske i koloidne kemije * 
	15 
	0 
	5 

	[bookmark: _Hlk170025064]152851
	B. Mihaljević 
	Radijacijska kemija *
	12 
	0 
	5 

	[bookmark: _Hlk170624227]152852
	D. Kralj 
	Ravnoteža i kinetika procesa u heterogenim sustavima 
	10 
	2 
	5 

	152855
	M. Kralj
	Nanotehnologije 
	15 
	0 
	5 

	152856
	D. Kovačević 
	Fizikalna kemija makromolekula 
	15 
	0 
	5 

	152857
	 N. Došlić 
	Teorijska kemija i reakcijska dinamika 
	15 
	0 
	5 

	152858
	D. Kovačević
	Odabrana poglavlja fizikalne kemije 
	15 
	0 
	5 



*Kolegij se neće održavati u akademskoj godini 2026./2027.

Smjer: ORGANSKA KEMIJA (OK)

	B. Temeljni kolegiji (obvezan izbor 2 od 4)
	P
	s/v 
	B 

	152803
	M. Žinić, L. Frkanec 
	Organska stereokemija 
	21 
	4 
	8 

	152804
	V. Petrović Peroković
N. Cindro
	Stereoselektivna sinteza i kataliza u organskoj kemiji 
	25 
	0 
	8 

	152805
	M. Šekutor, Đ. Škalamera
	[bookmark: _Hlk42244472]Metode organske sinteze 
	25 
	0 
	8 

	152806
	I. Kodrin, H. Vančik
	Reakcijski mehanizmi u organskoj kemiji 
	25 
	0 
	8 



	C. Specijalni kolegiji (slobodan izbor)
	P
	s/v 
	B 

	152808
	N. Basarić
	[bookmark: _Hlk42244483]Reaktivni intermedijari u organskoj sintezi 
	15 
	0 
	5 

	152810
	M. Žinić, L. Frkanec 
V. Tomišić
	Supramolekulska kemija 
	13 
	2 
	5 

	152812
	B. Bertoša
I. Kodrin 
	[bookmark: _Hlk42244808]Komputacijska kemija 
	15 
	0 
	5 

	[bookmark: _Hlk170624298]152816
	I. Biljan 

	Primjena spektroskopije NMR u određivanju strukture i dinamike (bio)organskih molekula 
	15 
	0 
	5 

	152819
	N. Cindro 
	Suvremene metode sinteze heterocikla *
	15 
	0 
	5 

	152820
	I. Jerić 
M. Gredičak 
	Struktura, funkcija i sinteza peptida/proteina i njihovih konjugata 
	15 
	0 
	5 

	152821
	Ž. Car
	Razvoj najučinkovitijih lijekova  
	15 
	0 
	5 

	152823
	V. Petrović Peroković
	Odabrana poglavlja organske kemije 
	15 
	0 
	5 



*Kolegij se neće održavati u akademskoj godini 2026./2027.


3.4. Izvannastavne izborne aktivnosti 
Izvannastavnim aktivnostima doktorand stječe 18 ECTS-bodova. Obvezno je pohađanje barem dvije radionice generičkih/transfernih vještina.  Na Kemijskom odsjeku organiziraju se sljedeće radionice:

 1. Diseminacija znanstvenih rezultata (autori i voditelji prof. dr. sc. Dominik Cinčić i izv. prof. dr. sc. Vladimir Stilinović, trajanje 8 sati), 4 ECTS-boda
2. Govorništvo u službi javnog nastupa (autor i voditelj prof. dr. sc. Ernest Meštrović, trajanje 8 sati), 4 ECTS-boda

Za radionice generičkih/transfernih vještina koje se ne održavaju na Kemijskom odsjeku potrebno je podnositi zamolbu VDS-u za dodjelu bodova prije njihovog održavanja.

Ostale izborne aktivnosti su: 
Aktivno sudjelovanje na znanstvenim skupovima iz područja kemije, odnosno prirodnih znanosti koje izravno doprinose kompetencijama pristupnika u području u kojem izrađuje disertaciju: 
• usmeno izlaganje pristupnika, 4 ECTS-boda 
• postersko priopćenje u kojem je pristupnik glavni autor, 2 ECTS-boda 
• postersko ili usmeno priopćenje u kojem pristupnik nije glavni autor, 1 ECTS-bod 

Sudjelovanje na znanstvenim radionicama iz područja kemije, odnosno prirodnih znanosti koje izravno doprinose kompetencijama pristupnika u području u kojem izrađuje disertaciju: bodovnu vrijednost radionica odredit će Vijeće Doktorskog studija Kemija prema priloženom sadržaju i satnici radionice, od 1 do 3 ECTS-bodova 

Znanstveno usavršavanje tijekom akademske godine iz područja kemije, odnosno prirodnih znanosti koje izravno doprinose kompetencijama pristupnika: 
• najmanje mjesec dana: 2 ECTS-boda 

Znanstvene publikacije iz područja kemije, odnosno prirodnih znanosti koje izravno doprinose kompetencijama pristupnika: 
• indeksirane u bazi Web of Science u kojima je pristupnik glavni autor: 5 ECTS-bodova 
• indeksirane u bazi Web of Science u kojima pristupnik nije glavni autor: 3 ECTS-boda
• koje nisu indeksirane u bazi Web of Science, a indeksirane su u bazi Science Citation Index Expanded u kojima je pristupnik glavni autor: 3 ECTS-boda 
• koje nisu indeksirane u bazi Web of Science, a indeksirane su u bazi Science Citation Index Expanded u kojima pristupnik nije glavni autor: 1 ECTS-bod. 

Studenti u pravilu na kraju treće godine studija upućuju zamolbu VDS-u na odgovarajućem obrascu za priznavanje ECTS-bodova ostvarenih ostalim izbornim aktivnostima (obrazac). 


3.5. Opis predmeta
Predmeti su opisani u zasebnom dokumentu (KEMIJA_PROGRAM_2026-27.pdf)

3. 6. Ritam studiranja, obveze studenata i napredovanje kroz studij
Znanstveno istraživanje: Student upisuje na sve tri godine studija Istraživački rad.
Upis prve godine: Kolegiji se upisuju uz dogovor s voditeljem smjera prema nastavnom planu. Na samom početku studija, dok mentora ne potvrdi Vijeće Kemijskog odsjeka, odnosno Vijeće područja i Sveučilište u Zagrebu, ulogu mentora privremeno obavlja studijski savjetnik kojeg imenuje VDS-a. Mogu se, a i preporuča se, upisati i kolegiji drugih smjerova te iz doktorskih studija srodnih znanstvenih polja (npr. fizika, biologija, itd.). Studenti na prvoj godini upisuju 2 temeljna i jedan izborni kolegij (najmanje 21 bod), Istraživački rad te Kemijski seminar I. Temu Kemijskog seminara I student unaprijed treba dogovoriti s voditeljem smjera. Za Kemijski seminar I potrebno je izraditi esej (do 10 stranica) i prezentaciju u trajanju od 20 minuta. Esej se predaje voditelju smjera najkasnije dva mjeseca, a prezentacija najkasnije dva tjedna prije predviđenog termina izlaganja. 
Izmjene upisanih kolegija odobrava Vijeće Doktorskog studija Kemija na temelju obrazložene zamolbe. Studenti mogu upisati jedan dodatni izborni kolegij po godini. Kada polaganjem upisanih kolegija na prvoj i drugoj godini postignu propisani minimum bodova (36), kolegije koji su višak nisu dužni polagati te ih mogu poništiti upućivanjem zamolbe VDS-u. 
Testiranje prve godine: Odslušani temeljni kolegiji. Nazočnost na Kemijskim seminarima I. 
Upis druge godine: Uvjeti: položeni temeljni kolegiji u iznosu od ukupno 16 bodova, te uspješno održan Kemijski seminar I (8 bodova). Studenti na drugoj godini u načelu upisuju 3 izborna kolegija (najmanje 15 bodova), Istraživački rad, te Kemijski seminar II u dogovoru s voditeljem smjera. Kemijski seminar II ujedno je javna obrana nacrta doktorske disertacije u skladu s procedurom propisanom od strane Sveučilišta u Zagrebu. Student treba u dogovoru s mentorom istraživačkog rada izraditi Individualni plan rada koristeći obrazac Kemijskoga odsjeka. Nadalje, na obrascima Sveučilišta student i mentor također podnose izvještaj o uspješnosti rada (DR.SC.-04 i DR.SC.-05). Studenti mogu upisati jedan dodatni izborni kolegij po godini. Kada polaganjem upisanih kolegija na prvoj i drugoj godini postignu propisani minimum bodova (36), kolegije koji su višak nisu dužni polagati te ih mogu poništiti upućivanjem zamolbe VDS-u. Voditelj smjera daje upute za nastavak studija i odobrava upis druge godine. 
Testiranje druge godine: Uvjeti: odslušani kolegiji u ukupnom iznosu od najmanje 36 bodova. Nazočnost na Kemijskim seminarima I i II.
Upis treće godine: Uvjeti: odslušani svi kolegiji u iznosu od ukupno (prva i druga godina) 36 bodova, te uspješno održan Kemijski seminar II (8 bodova). Ako student nije održao Kemijski seminar II ponovno ga upisuje. Student treba u dogovoru s mentorom istraživačkog rada nadopuniti i korigirati Individualni plan rada na obrascu Kemijskoga odsjeka. Nadalje, na obrascima Sveučilišta student i mentor također podnose izvještaj o uspješnosti rada (DR.SC.-04 i DR.SC.-05). Sva dokumentacija predaje se voditelju smjera koji daje upute za nastavak studija i odobrava upis godine. Obvezno se ponovno upisuje Istraživački rad, te eventualno preostali nepoloženi kolegiji. 
Testiranje treće godine: Uvjeti: regulirane sve obvezne i izborne aktivnosti u iznosu od 180 bodova. Nazočnost na Kemijskim seminarima I i II.
Ponovni upis iste godine studija: Studenti ponovno upisuju istu godinu studija prvi puta uz oslobađanje od uplate cijelog iznosa školarine za tu godinu. Za svaki sljedeći ponovni upis iste godine studija studenti se obvezuju participirati s određenim iznosom školarine utvrđene Odlukom FV-a PMF-a za oslobođenje od dijela ili cijelog iznosa školarine, studenata upisanih na poslijediplomske sveučilišne studije (doktorske studije) na Prirodoslovno-matematičkom fakultetu Sveučilišta u Zagrebu za akademsku godinu koja se upisuje.
Upis apsolventskih godina: Studenti doktorskoga studija mogu upisivati apsolventske godine studija nakon testirane treće godine studija. 

3.7. Predmeti i/ili moduli koje studenti mogu izabrati s drugih poslijediplomskih doktorskih i specijalističkih studijskih programa 
Preporuča se upis kolegija iz programa drugih polja i/ili smjerova nužnih za područje istraživanja studenta ako ekvivalentni programi ne postoje u okviru kolegija studija. Temeljni kolegiji drugih polja i smjerova boduju se kao temeljni kolegiji iz programa kemija (8 ECTS-bodova), a specijalni, odnosno izborni kolegiji kao kolegiji ekvivalentne kategorije iz matičnog doktorskog programa (5 bodova). 

3.8. Predmeti i/ili moduli koji se mogu izvoditi na stranom jeziku 
Svi predmeti mogu se po potrebi izvoditi na stranom jeziku. 

3.9. Način završetka studija; uvjeti i postupci prijave nacrta, prihvaćanja nacrta, ocjene i obrane rada 
Do kraja druge godine studija (iznimno u prvom semestru treće godine) student pokreće postupak prijave nacrta doktorske disertacije i imenovanje mentora održavanjem Kemijskoga seminara II. VDS predlaže VKO povjerenstvo za prihvat teme. Mentor ne može biti član povjerenstva za prihvat teme. Nakon što je određeno povjerenstvo za prihvat teme student treba održati Kemijski seminar II (javna obrana nacrta doktorske disertacije) u roku od mjesec dana. Na temelju mišljenja povjerenstva o predloženoj temi i održanom seminaru VDS predlaže VKO prihvat teme i izbor mentora, a što potvrđuje Povjerenstvo za doktorske radove, Vijeće prirodoslovnog područja i Senat Sveučilišta (slika 1). 
 
Slika 1. Postupak prijave teme doktorske disertacije .

Uvjet za pokretanje postupka za ocjenu disertacije su položeni svi ispiti i ispunjene ostale studijske obveze u ukupnom iznosu od 70 bodova, te glavno autorstvo u barem jednom znanstvenom radu iz područja teze, objavljenomu ili prihvaćenom za objavljivanje u znanstvenom časopisu kojeg registrira baza Web of Science (obrasci). 
Doktorska disertacija mora sadržavati izvoran znanstveni doprinos, a pored toga mora biti dokazom studentova poznavanja aktualne znanstvene literature na području teze, zatim njegova poznavanja teorijskih zasada metoda kojima se služio te, konačno, njegove sposobnosti da svoje ideje, rezultate i znanje uobliči u suvisao i čitljiv tekst. Očekuje se da će doktorska disertacija uroditi s barem tri znanstvena rada u renomiranim znanstvenim časopisima.
Doktorand je dužan obavijestiti mentora o pokretanju postupka ocjene doktorskoga rada. Mentor je obvezan doktorandu dati pisanu suglasnost i mišljenje o provedenom istraživanju i postignutom izvornom znanstvenom doprinosu. Predanu završnu disertaciju ocjenjuje povjerenstvo od 3 ili 5 članova koje imenuje VKO na prijedlog VDS-a. Članovima povjerenstva mogu biti imenovani nastavnici i znanstvenici izabrani najmanje na znanstveno-nastavno radno mjesto docenta ili najmanje na znanstveno radno mjesto znanstvenog suradnika, koji su znanstveno djelatni u znanstvenom području / polju kojem disertacija pripada. Po prihvatu pozitivnog izvješća o predanoj tezi, VKO, na prijedlog VDS-a, imenuje povjerenstvo za obranu, primjenjujući gornje kriterije, s time da za obranu doktorskog rada treba imenovati još i barem jednog zamjenika (slika 2). Mentor ne može biti član povjerenstva za ocjenu, niti za obranu disertacije.

Slika 2. Postupak ocjene i obrane disertacije.

Budući da se u programu studija ne predviđa završni skupni ispit, ispitivači na obrani teze postavljaju, kako pitanja u neposrednoj svezi s rezultatima i zaključcima teze, tako i pitanja kojima se provjerava studentovo poznavanje širega područja kojemu disertacija pripada. 
Zakonska obaveza je učiniti doktorski rad javno dostupnim najmanje 30 dana prije obrane putem mrežnih stranica PMF-a, a nakon obrane trajno se pohranjuje i objavljuje u javno dostupnom digitalnom repozitoriju PMF-a. Objava doktorskog rada ili dijela doktorskog rada uz odgodu moguća je ukoliko za to postoje opravdani razlozi. Odgodu objave doktorskog rada ili dijela doktorskog rada odobravaju pročelnik Kemijskog odsjeka i dekan PMF-a nakon procijene opravdanosti zahtjeva koji se predaje putem referade doktorskog studija paralelno sa pokretanjem postupka ocjene i obrane doktorskog rada.   

Pravila za izradu disertacije na temelju skupa objavljenih znanstvenih radova (skandinavski model) na Doktorskom studiju Kemija 

•	Oblik doktorskoga rada može se temeljiti na skupu objavljenih znanstvenih radova (tzv. skandinavski model) u kojem su objedinjeno prikazana najmanje tri izvorna znanstvena rada popraćena zajedničkim preglednim poglavljima s kritičkim osvrtom (Uvod, Literaturni pregled, Rasprava, Zaključak, Literatura). 
•	Skandinavski oblik doktorskog rada moguć je samo u okviru istraživačkog rada na doktorskom studiju, a znanstveni radovi moraju biti objavljeni ili prihvaćeni za objavljivanje nakon upisa na doktorski studij te proizaći iz istraživanja u sklopu izrade disertacije (radovi napravljeni u sklopu izrade diplomskog rada nisu prihvatljivi). 
•	Znanstveni radovi koji se objedinjeni predlažu kao doktorski rad prema skandinavskom modelu moraju činiti zaokruženu cjelinu (moraju biti tematski povezani) te objavljeni u časopisima koje citira baza Web of Science ili Scopus, od kojih barem jedan u časopisu s faktorom odjeka (u godini objave rada ili posljednjim objavljenim faktorom odjeka) većim od medijana faktora odjeka časopisa iz područja doktorskog istraživanja (Q1 ili Q2). 
•	Doktorand mora biti glavni autor najmanje tri izvorna znanstvena rada. Svaki rad, osim uz posebno obrazloženje, može kvalificirati samo jednog doktoranda. Objedinjeni radovi moraju davati novi znanstveni doprinos u odnosu na pojedinačne radove. 
•	U pravilu mentor ili mentori trebaju biti koautori svih radova, a dopisni autori najmanje dva rada.  
•	Zamolba (opći obrazac) za pisanje disertacije na temelju skupa objavljenih znanstvenih radova (skandinavski model) na obrascu dostupnom na mrežnim stranicama studija podnosi se u elektroničkom i tiskanom obliku voditelju smjera te Uredu Doktorskoga studija Kemija najkasnije 7 dana prije održavanja sjednice Vijeća Doktorskog studija Kemija, a nakon obrane nacrta doktorske disertacije (Kemijski seminar II). Uz zamolbu se prilažu i znanstveni radovi na kojima se molba temelji.
•	Uz zamolbu za pisanje prema skandinavskom modelu potrebno je priložiti izjavu i obrazloženje mentora i dopisnog autora o doprinosu doktoranda kao glavnog autora predloženih radova
•	  Potrebno je priložiti suglasnost izdavača časopisa u kojem je rad prihvaćen za objavljivanje ili je objavljen te suglasnost koautora da se radovi mogu priložiti disertaciji. 
•	Vijeća Doktorskog studija Kemija imenovat će povjerenstvo koje će razmotriti jesu li zadovoljeni svi uvjeti za pisanje disertacije prema skandinavskom modelu. To povjerenstvo čine voditelj smjera u kojem je doktorat prijavljen te dva člana iz znanstvenog područja istraživanja. Pristupnik je dužan pred povjerenstvom izložiti svoj zahtjev za pisanje disertacije po skandinavskom modelu na način da prezentira  istraživanje objavljeno u publikacijama na kojima temelji svoj zahtjev, pri čemu treba jasno izdvojiti svoj doprinos, ali i prezentirati doprinos svih ostalih koautora tih publikacija.

Upute za pisanje disertacije na temelju skupa objavljenih znanstvenih radova (skandinavski model)
	
Korice, hrbat, naslovne stranice, Sadržaj, Sažetak, Abstract, Uvod, Rasprava, Zaključak, Popis oznaka, kratica i simbola, Literaturni izvori, te Životopis doktorskog rada trebaju biti kao i kod monografskoga oblika pisanja. 

U poglavlju Znanstveni radovi umjesto Eksperimentalnog dijela i Rezultata u monografiji prilažu se znanstveni radovi koji su objavljeni ili prihvaćeni za objavljivanje, a koji svojim sadržajem odgovaraju prijavljenoj temi. Metodološki podaci i rezultati koji su relevantni za doktorsku disertaciju, a nisu dio priloženih radova mogu se prikazati u obliku Priloga.
•	svaki rad treba odvojiti posebnom stranicom i označiti rednim brojem.
•	na strancima koje se nalaze između radova napisati slijedeće: navesti referenciju rada i status (objavljen, prihvaćen za objavljivanje); ukratko opisati koji je doprinos kandidata svakom radu te koji je doprinos svakog od koautora; navesti je li rad u otvorenom pristupu i ako nije navesti da je dobiveno dopuštenje od izdavača časopisa da se rad ponovno objavi u sklopu doktorata.
•	ako je rad otisnut u časopisu prikazati ga u PDF verziji, a ako je prihvaćen za publiciranje prikazati ga u obliku rukopisa, odnosno u obliku u kojem je prihvaćen za publiciranje.

U poglavlju Rasprava potrebno je argumentirano objasniti na koji način objedinjeni radovi daju novi znanstveni doprinos u odnosu na pojedinačne radove. Dobivene rezultate treba staviti u kontekst postojećih spoznaja iz istraživanog područja i iz njih izvesti zaključke. Ovo poglavlje treba sadržavati minimalno 30 stranica.

Disertacija se piše na jeziku objavljenih radova ili na engleskom jeziku.

3.10. Mirovanje obveza 
Pravo na mirovanje obveza stječe se u sljedećim slučajevima: za vrijeme trudnoće; za studenticu-majku i studenta-oca do godine starosti djeteta; u slučaju duže bolesti i ostalim opravdanim slučajevima (npr. boravak u inozemstvu zbog specijalizacije). Mirovanje obveza studentu odobrava VDS na temelju pisanog zahtjeva i vjerodostojne dokumentacije.

3.11. Uvjeti izdavanja potvrde o apsolviranom dijelu studija 
Potvrda o apsolviranom dijelu doktorskog studijskog programa izdat će se polaznicima koji nisu završili doktorski studij. 

3.12. Maksimalna duljina studiranja 
[bookmark: _Hlk170625745]Studij traje najmanje tri godine. Maksimalna duljina razdoblja od početka do završetka studiranja je šest godina. U navedeno razdoblje od šest godina ne uračunava se vrijeme mirovanja obveza iz opravdanog razloga. 
Sukladno propisima, student je obvezan redovito (dakle, svake akademske godine) regulirati svoj status na studiju. Status studenta prestaje prema odredbama članka 69. Statuta Sveučilišta u Zagrebu. 
U slučaju da Vijeće Doktorskog studija Kemija razmatrajući godišnje evaluacijske postupke, ocijeni da kvaliteta rada doktoranda nije zadovoljavajuća, Vijeće Doktorskog studija Kemija može odlučiti o gubitku prava doktoranda na nastavak studija.

4. UVJETI IZVOĐENJA STUDIJA
4.1. Mjesta realizacije studijskog programa 
Nastava će se većim dijelom izvoditi u prostorima Kemijskog odsjeka PMF-a (Horvatovac 102a), a djelomično i prostorima ustanova s kojih dolaze nastavnici koji nisu zaposlenici Kemijskoga odsjeka PMF-a. Kemijski seminar I, Kemijski seminar II i obrane nacrta i disertacija održavaju se u prostorima Kemijskoga odsjeka PMF-a. 

4.2. Podaci o prostoru i opremi predviđenima za izvođenje studija 
Na raspolaganju je sveukupan prostor Kemijskog odsjeka sa svom opremom za znanstveni rad. 

4.3. Institucijsko rukovođenje doktorskim programom 
Studijem rukovodi Kemijski odsjek Prirodoslovno-matematičkog fakulteta Sveučilišta u Zagrebu, putem Vijeća Doktorskoga studija Kemija.

4.4. Dužnosnici studija
Voditelj studija: prof. dr. sc. Dominik Cinčić 
Zamjenik: doc. dr. sc. Morana Dulić

Voditelji smjerova:
Analitička kemija: prof. dr. sc. Predrag Novak
Anorganska i strukturna kemija: prof. dr. sc. Vladimir Stilinović
Biokemija: prof. dr. sc. Ita Gruić Sovulj 
Fizikalna kemija: prof. dr. sc. Davor Kovačević
Organska kemija: prof. dr. sc. Vesna Petrović Peroković

Osim voditelja studija, zamjenika i voditelja smjerova, članovi Vijeća Doktorskog studija Kemija su: prof. dr. sc. Sanda Rončević, prof. dr. sc. Vladislav Tomišić, prof. dr. sc. Marijana Đaković, prof. dr. sc. Branimir Bertoša, dr. sc. Marina Šekutor (IRB), dr. sc. Nikola Basarić (IRB), prof. dr. sc. Vlasta Drevenkar (IMI), dr. sc. Zrinka Kovarik (IMI), Mia Mesić, mag. chem.  (IRB), Matija Modrušan, mag. chem. (PMF)
Inozemni članovi Vijeća Doktorskog studija su: prof. dr. sc. Ivan Barišić, prof. dr. sc. Janez Plavec, prof. dr. sc. Zoran Radić
Ured Doktorskog studija Kemija: gđa. Jasna Dubrović: doktorski.studij@chem.pmf.hr
tel.: 01/ 46 06 032; 

Kalendar sjednica Vijeća Doktorskog studija Kemija nalazi se na mrežnim stranicama Kemijskog odsjeka (izbornik-Doktorski studij Kemija/Dokumenti).
Materijale za sjednice molimo dostaviti u Ured Doktorskog studija Kemija, Horvatovac 102a, Zagreb, najkasnije sedam dana prije sjednice.
Obrazac za pokretanje ocjene


VDS
VKO
(imenovanje povjerenstva)


Rok od 3 mjeseca za ocjenu rada


VDS
VKO
(dr.sc.10; ocjena doktorskog rada i imenovanje povjerenstva za obranu)


Obrana doktorata

